Øyafestivalen i Oslo bytter bruken av opptil 30 millioner engangsplastglass med ølglass i hard plast som kan brukes på nytt opptil 100 ganger. Nærmere 80.000 publikummere er ventet å besøke Øyafestivalen som starter neste uke, skriver Aftenposten. I et forsøk på å redusere bruken av plast, og redusere CO2-utslipp og det totale klimaavtrykket i forbindelse med festivalen, kuttes dermed bruken av engangsglass i plast til harde plastglass som kan brukes på nytt. Hele prosjektet sparer rundt 30 millioner engangsplastglass, opplyser festivalens miljøsjef Ingrid Kleiva Møller. – Dette er et tillitsbasert system, så vi håper folk leverer dem tilbake til oss i stedet for å ta dem med seg hjem, sier Møller. Ringnes håper flere festivaler gjør samme bytte og slik bidrar til bryggeriselskapets mål om årlig å redusere bruken av plast med 1.000 tonn innen 2025. (©NTB)